|  |  |
| --- | --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA | |
| PREDLAGAČ PROPISA | Ministarstvo pravde |
| NAZIV PROPISA | Nacrt zakona o izmjenama i dopunama Zakona o alternativnom rješavanju sporova |
| 1. Definisanje problema   * Koje probleme treba da riješi predloženi akt? * Koji su uzroci problema? * Koje su posljedice problema? * Koji su subjekti oštećeni, na koji način i u kojoj mjeri? * Kako bi problem evoluirao bez promjene propisa (“status quo” opcija)? | |
| Izmjene i dopune ovog zakona vrše se radi prevazilaženja problema i nejasnoća koje su se pojavile u njegovoj praktičnoj primjeni. Kroz unapređenje postojećih i propisivanja novih zakonskih rješenja, prvenstveno će se unaprijediti postupak medijacije pred Centrom za alternativno rješavanje sporova. Propisivanjem novih zakonskih rješenja koje se odnose na dostavljanje pismena, pokretanje postupka medijacije, započinjanja i završetka postupka medijacije riješiće se donekle problemi koji su nastali u praktičnoj primjeni važećeg zakona.  Novim zakonskim rješenjima propisano je da se postupak medijacije pokreće podnošenjem predloga Centru i upućivanjem predmeta na medijaciju od strane suda. Dalje je definisano da predlog mogu podnijeti jedna ili obje stranke, sadržaj predloga, mogućnost dostavljanja dokumentacije uz predlog i mogućnost uređenja predloga u slučaju da je nerazumljiv i nepotpun.  U cilju skraćenja postupka medijacije propisano je dostavljanje predloga podnosioca od strane Centra drugoj strani u sporu na izjašnjenje, da li prihvata rješavanje spora medijacijom. Takođe je definisano, za slučaj da druga strana ne prihvati predlog ili se ne izjasni u ostavljenom roku, da će Centar izdati potvrdu podnosiocu predloga da medijacija nije prihvaćena.  Ovim izmjenama i dopunama zakona propisano je da kad se stranka, koja je dužna da se obrati Centru prije obraćanja sudu za pokušaj rješavanja spora medijacijom, se ne odazove se pozivu Centra na sastanak sa medijatorom, a ne opravda izostanak, da će se smatrati da je predlog za pokretanje postupka za rješavanje spora medijacijom povučen, a ako se druga stranka ne pojavi, a uredno je pozvana smatraće se da medijacije nije uspjela.  Propisane su posledice za stranku koja je podnijela predlog za rješavanje sporova medijacijom, mimo obaveznog obraćanja Centru za pokušaj rješavanja spora medijacijom, a ne odazove se pozivu Centra za sastanak sa medijatorom, da će se u tom slučaju smatrati da je predlog povučen. Ako obje stranke izostanu sa sastanka sa medijatorom ili ako dođe jedna od stranaka smatraće se da medijacija nije uspjela. Nadalje, u slučajvima kad sud uputi stranke na medijaciju, a na poziv Centra za sastanak sa medijatorom se ne odazovu jedna ili obje stranke smatraće se da medijacija nije uspjela.  Novim zakonskim rješenjem propisan je sastanak sa medijatorom na kojem medijator upoznaje stranke sa prednostima medijacije, mogućnošću zaključenja sporazuma o medijaciji ili izbora drugog medijatora. Takođe je, novim zakonskim rješenjem propisano da medijacija počinje potpisivanjem sporazuma o medijaciji. Dalje su defnisane i druge mogućnosti Centra, da može za predmete gdje se traži posebna stručnost medijatora za rješavanje sporova odrediti medijatora koji raspolaže stručnim znanjem mimo redosljeda iz registra medijatora, kao i da iz razloga efikasnosti i ekonomičnosti može spajati predmete koji se odnose na isto lice ili su istog činjeničnog i pravnog osnova. Radi efikasnosti postupka medijacije predviđeno je za slučajeve kada nije započet postupak medijacije da prekid roka traje sve do dana izdavanja potvrde od strane Centra da medijacija nije uspjela. Unaprijeđeno je i zakonsko rješenje koje se odnosi na dužnosti medijatora, da je obaveza medijatora da se stručno usavršava, dostavlja informacije Centru o toku postupka medijacije i čuva trajno podatke o medijaciji.  Propisano da poravnanje zaključeno pred medijatorom potpisuju stranke i medijator. Izmjenama postojećeg zakonskog rješenja propisano je da se medjacija završava zaključenjem poravnanja, izdavanjem potvrde Centra da medijacija nije uspjela, povlačenjem predloga za pokretanje postupka medijacije, vraćanjem predmeta sudu. U odnosu na zakonsko rješenje koje se odnosi na nagradu za rad medijatora, isto je dopunjeno na način da medijatoru pripada nagrada za rad u slučaju kad dvije strane potpišu sporazum o medijaciji i zapisnik u kojem je konstatovana obaveza plaćanja troškova za rad medijatora. | |
| 2. Ciljevi   * Koji ciljevi se postižu predloženim propisom? * Navesti usklađenost ovih ciljeva sa postojećim strategijama ili programima Vlade, ako je primjenljivo. | |
| Prvenstveni cilj izmjena i dopuna ovog zakona je unapređenje postojećih zakonskih rješenja i propisivanjem novih kojim se stvaraju uslovi za unapređenje postupka medijacije  Propisivanjem novih zakonskih mogućnosti stvaraju se uslovi za brže sprovođenje postupka medijacije.  Unapređenje postojećih zakonskih rješenja doprinijeće da medijacija bude efikasnija i brža, čime će se i smanjiti broj sporova pred redovnim sudovima.  Obaveza donošenja ovog propisa predviđena je Programom rada Vlade Crne Gore za IV kvartal 2024. godine. | |
| 3. Opcije   * Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa). * Obrazložiti preferiranu opciju? | |
| Izmjene i dopune predmetnog zakona jedini su prepoznati način koji će omogućiti stvaranje neophodnih uslova za ispunjenje postavljenih ciljeva i rješavanje prepoznatih problema.  “Status quo” opcija nije prihvatljiva iz razloga što postavljeni ciljevi ne bi bili ostvarivi ukoliko ne bi bile izvršene predložene izmjene i dopune zakona. Naime, problemi su prepoznati kroz praktičnu primjenu zakona. U tom smislu primjena postojećih zakonskih rješenja dovela je do smanjenja broja predmeta riješenih medijacijom.  “Status quo” opcija nije prihvatljiva za dosadašnja zakonska rješenja koja su u obuhvatu predloženih izmjena i dopuna jer ne daju više prostora za za efikasnije rješavanje sporova medijacijom.  Dosadašnja zakonska rješenja zbog nepreciznosti i nedostatka određenih normi doveli su do smanjenja broja riješenih predmeta medijacijom.  Opredjeljenje za izmjene i dopune Zakona o alternativnom rješavanju sporova jedina su prihvatljiva opcija koja može dati očekivane rezultate. | |
| 4. Analiza uticaja   * Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne. * Koje troškove će primjena propisa izazvati građanima i privredi (naročito malim i srednjim preduzećima). * Da li pozitivne posljedice donošenja propisa opravdavaju troškove koje će on stvoriti. * Da li se propisom podržava stvaranje novih privrednih subjekata na tržištu i tržišna konkurencija. * Uključiti procjenu administrativnih opterećenja i biznis barijera. | |
| Donošenje ovog propisa će pozitivno uticati na redovne sudove, stranke, punomoćnike stranaka i ukupni privredni ambijent. Centru za alternativno rješavanje sporova će nova zakonska rješenja pomoći da efikasnije i brže vodi postupke. Pozitivan uticaj imaće na redovne sudove u pogledu smanjenja broja predmeta i veću zastupljenost rješavanja sporova medijacijom.  Pozitivne posledice donošenja ovog zakona, odraziće se na građane i privredu, u pravcu bržih ostvarivanja prava i zaštite interesa, a na sudove, u pogledu smanjenja broja predmeta iz građanske oblasti.  Negativnih uticaja nema.  Donošenjem ovog zakona neće se stvoriti administrativna opterećenja i biznis barijere.  Donošenjem ovog zakona neće imati uticaja na stvaranje novih privrednih subjekata na tržištu i tržišnu konkurenciju. | |
| 5. Procjena fiskalnog uticaja   * Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu? * Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti. * Da li implementacijom propisa proizilaze međunarodne finansijske obaveze? Obrazložiti. * Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu? * Da li je usvajanjem propisa predviđeno donošenje podzakonskih akata iz kojih će proisteći finansijske obaveze? * Da li će se implementacijom propisa ostvariti prihod za budžet Crne Gore? * Dbrazložiti metodologiju koja je korišćenja prilikom obračuna finansijskih izdataka/prihoda. * Da li su postojali problemi u preciznom obračunu finansijskih izdataka/prihoda? Obrazložiti. * Da li su postojale sugestije Ministarstva finansija na nacrt/predlog propisa? * Da li su dobijene primjedbe uključene u tekst propisa? Obrazložiti. | |
| Za implementaciju ovog zakona nijesu potrebna dodatna sredstva iz budžeta Crne Gore.  Za implementaciju ovog zakona nije potrebno obezbjeđivati finansijska sredstava jednokratno, ili tokom određenog vremenskog perioda.  Implementacijom ovog zakona neće nastati međunarodne finansijske obaveze.  Nije predviđeno donošenje podzakonskih akata iz kojih će proisteći finansijske obaveze.  Implementacijom ovog zakona neće se ostvariti prihod za Budžet Crne Gore.  Nijesu postojale sugestije Ministarstva finansija na predlog propisa. | |
| 6. Konsultacije zainteresovanih strana   * Naznačiti da li je korišćena eksterna ekspertska podrška i ako da, kako. * Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije). * Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti. | |
| Objavljen je poziv za konsultovanje zainteresovane javnosti i nevladinih organizacija u pripremi Predloga o izmjenama i dopunama Zakona o alternativnom rješavanju sporova link: www.gov.me  Sugestija i predloga nije bilo u postupku konsultovanja javnosti i nevladinih organizacija.  U postupku izmjena i dopuna ovog zakona nijesu konsultovana privredna udruženja, jer nijesu prepoznati kao relevantni subjetki.  U postupku izrade Nacrta zakona o izmjenama i dopunama Zakona o alternativnom rješavanju sporova nijesu bili zastupljeni eksterni eksperti. | |
| 7. Monitoring i evaluacija   * Koje su potencijalne prepreke za implementaciju propisa? * Koje će mjere biti preduzete tokom primjene propisa da bi se ispunili ciljevi? * Koji su glavni indikatori prema kojima će se mjeriti ispunjenje ciljeva? * Ko će biti zadužen za sprovođenje monitoringa i evaluacije primjene propisa? | |
| Nema potencijalnih prepreka za sprovođenja ovog zakona.  Jedan od indikatora je broj sprovedenih medijacija.  Glavni indikatori sa kojim će se mjeriti ispunjenje ciljeva ovog zakona su rezultati nakon početka njegove primjene, kako u samom sprovođenju postupka medijacije, tako i u pogledu broja završenih predmeta putem medijacije.  Ankete građana o zastupljenosti medijacije, nakon primjene novih zakonskih rješenja.  Izvještaji NVO o rezultatima rada Centra, nakon implementacije zakona.  Za monitoring i evaluaciju propisa nadležno je Ministarstvo pravde. | |

Podgorica, 10.10. 2024. godine MINISTAR

mr Bojan Božović